stanford-oval/wikipedia huggingface dataset:
อำเภองาว
สถานที่ท่องเที่ยว > ศาลเจ้าพ่อประตูผา

พ.ศ. 2272 สวาธุหลวง (เจ้าอาวาส) วัดนายาง ตั้งตัวเป็นตนบุญเลี้ยงผีพราย มีคนเข้าหานับถือมาก ธุหลวงวัดสามขากับธุหลวงวัดบ้านฟ่อนสึกออกมาเป็นเสนา เวลานั้นเมืองลำปางไม่มีเจ้าเมืองปกครอง มีแต่พ่อเมืองทั้ง 4 ดูแลบ้านเมือง เจ้าเมืองลำพูนได้ข่าวตนบุญวัดนายาง จึงส่งกองทัพลำพูน นำโดยท้าวมหายสมาปราบ สู้รบกันที่ป่าทันคุมเมือง ฝ่ายตนบุญวัดนายางแตกพ่ายไป แกนนำทั้ง 3 ถูกยิงเสียชีวิต ท้าวมหายสมาตั้งทัพที่วัดพระธาตุลำปางหลวง ท้าวมหายสออกอุบายส่งหาญฟ้าแมบ หาญฟ้างำ หาญฟ้าฟื้นไปทำทีเจรจากับแสนหนังสือ แสนเทพ นายเรือน ชะเรหน้อย ท้าวลิ้นก่าน แต่เกิดการสู้รบกันขึ้น ชาวลำปางแตกหนีไปอยู่เมืองต้า เมืองลอง เมืองเมาะ เมืองขาง
ท้าวมหายสละพูนถอยฅืนมาอยู่วัดหลวงลำพาง แล้วแต่งใช้เรียกร้องไพร่บ้านไทเมืองออกมาแล้วเก็บเบี้ยเก็บเงินหลังค่าหลังค่าตอ ผู้ใดขัดขวางหล้างควรข้าค็ข้า ควรตีค็ตี มีอันใดริบล้อนเอาเสีย ดั่งร้องวังฝ่ายเหนืออันเปนผู้แต่งบ้านปองเมือง มีแสนหนังสือ แสนเทพ นายเรือน ชะเรหน้อยขัดขวาง บ่สู้อ่อนน้อม ท้าวมหายสละพูนจิ่งแต่งหานฟ้างำ หานฟ้าแมบ หานฟ้าฟื้น ขึ้นไพพร้อมกับแสนหนังสือแลท้าวขุนยังสนามเหมือนจักทือคำเมือง หานฟ้าแมบ ฟ้างำ ฟ้าฟื้น สัญญาพรับตาร่อกันลวดฟันแทงกันยังสนามที่นั้น เปนอันขร้ำเขรือกโกลาหลแตกกระจัดกระจายเข้าห้วยท้างหว่างดอย ขุนแต่งเมืองคือชะเรหน้อย แลท้าวลิ้นก่าน นายน้อยธัมม์ แลชาวบ้านชาวเมือง ละบ้านชองหอเรือนเสีย หนีไพลี้อยู่เมืองต้า เมืองลอง เมืองเมาะ เมืองขางชู่แห่ง ค็มีแล
ตำนานมุขปาฐะของท้องถิ่นเล่าว่า หนานข้อมือเหล็กเป็นศิษย์ของวัดนายาง ภายหลังเป็นองครักษ์ให้ท้าวลิ้นก่าน เมื่อท้าวลิ้นก่านและชะเรหน้อยหลบหนีไปยังประตูผา กองทัพเมืองลำพูนติดตามมา หนานข้อมือเหล็กจึงสู้รบกับกองทัพลำพูนตายไปจำนวนมาก สามารถปกป้องท้าวลิ้นก่านกับชะเรหน้อยไว้ได้ กองทัพลำพูนถอยทัพกลับเมืองลำปาง ส่วนหนานข้อมือเหล็กสู้รบกับทหารลำพูนจำนวนมากจนตัวเองจนมุมยืนหยัดพิงหน้าผาตาย ต่อมาท้าวลิ้นก่านและชะเรหน้อยสร้างศาลเพียงตาให้แก่หนานข้อมือเหล็ก ซึ่งรู้จักกันในเวลาต่อมาว่า “เจ้าพ่อประตูผา”
กระทรวงกลาโหมได้อัญเชิญนามมาตั้งเป็นค่ายรบพิเศษประตูผา เพื่อเป็นขวัญและกำลังใจของทหารตราบจนปัจจุบัน
สถานที่ท่องเที่ยว > อนุสาวรีย์พญางำเมือง

พญางำเมือง อดีตกษัตริย์ผู้ปกครองแคว้นพะเยา นครรัฐอิสระ เป็นพระสหายร่วมน้ำสาบานกับพญามังรายกษัตริย์เมืองเชียงใหม่ และพญาร่วงหรือ พ่อขุนรามคำแหงมหาราช กษัตริย์สุโขทัย ซึ่งทั้งสามกษัตริย์ได้ทรงกระทำสัตย์ต่อกัน ณ บริเวณน้ำแม่อิง อนุสาวรีย์แห่งนี้เริ่มก่อสร้างเมื่อปี 2560 ตั้งอยู่บริเวณริมแม่น้ำงาว ใกล้วัดท่านาคบ้านทุ่งศาลา ตำบลนาแก อำเภองาว จังหวัดลำปาง  บริเวณต้นสมพงษ์เชื่อว่าเป็นสถานที่สวรรคตของพระองค์
สถานที่ท่องเที่ยว > อุทยานแห่งชาติถ้ำผาไท

มีเนื้อที่ประมาณ 758,750 ไร่ มีอาณาบริเวณครอบคลุม อำเภอเมืองลำปาง อำเภอแม่เมาะ และอำเภองาว ที่ทำการอุทยานฯ ตั้งอยู่บริเวณถนนพหลโยธิน ตำบลบ้านหวด ระยะทางจากตัวเมืองลำปางประมาณ 66 กิโลเมตร แยกเข้าทางเข้าบริเวณปากถ้ำผาไทประมาณหนึ่งกิโลเมตร รถยนต์สามารถเข้าถึงบริเวณตีนถ้ำภายในถ้ำมีหินงอกหินย้อย สวยงามมาก สลับซับซ้อนและมีถ้ำเล็กถ้ำน้อยมากมายที่มีความสวยงามแตกต่างกันไป เหตุการณ์สำคัญเมื่อ พระบาทสมเด็จพระปกเกล้าเจ้าอยู่หัวได้เคยเสด็จประพาสถ้ำผาไท ในครั้งนั้นได้จารึกพระปรมาภิไธยย่อ ปปร. ไว้ภายในถ้ำเพื่อระลึกในการเสด็จประพาส อุทยานแห่งชาติฯ มีสถานที่ท่องเที่ยวทางธรรมชาติอื่น ระยะทางเริ่มจากตัวอำเภอดังนี้
หล่มภูเขียว  12 กิโลเมตร
น้ำตกแม่แก้  18 กิโลเมตร
น้ำตกเก๊าฟุ  19 กิโลเมตร
สถานที่ท่องเที่ยว > อุทยานแห่งชาติแม่ยม

ที่ทำการอุทยานฯ ตั้งอยู่ถนนวังซ้ายสายเก่า เขตอำเภอสอง จังหวัดแพร่ มีเนื้อที่ประมาณ 284,218 ไร่มีลักษณะเป็นเทือกเขาสูงทั้งด้านทิศตะวันออกและทิศตะวันตก ในเขตอำเภองาวกินพื้นที่บริเวณป่าแม่งาวฝั่งซ้าย เขตตำบลแม่ตีบ กรมป่าไม้ประกาศให้เป็นอุทยานแห่งชาติ เมื่อวันที่ 1 มีนาคม พ.ศ. 2529 สถานที่ท่องเที่ยวอุทยานฯ ในเขตอำเภองาว
โป่งน้ำร้อนแม่ตีบ ห่างจากตัวอำเภองาวประมาณ 20 กิโลเมตรตามถนนวังซ้ายสายเก่า
การคมนาคม

อำเภองาว ห่างจากกรุงเทพมหานครประมาณ 640 กิโลเมตร 
อำเภองาวเป็นอำเภอยุทธศาสตร์ชายแดนมีระยะทางเดินทางไปตัวจังหวัดใกล้เคียงดังนี้
จังหวัดลำปาง 83 กิโลเมตร
จังหวัดพะเยา 50 กิโลเมตร
จังหวัดแพร่ 89 กิโลเมตร
จังหวัดเชียงราย 140 กิโลเมตร
จังหวัดน่าน 163 กิโลเมตร
จังหวัดเชียงใหม่ 180 กิโลเมตร
การคมนาคมขนส่งมุ่งสู่อำเภองาวมีหลายเส้นทางค่อนข้างสะดวก เนื่องจากอยู่ติดถนนหลวงแผ่นดินหมายเลข 1 ถนนพหลโยธิน
การคมนาคม > ทางบก

1. ถนนพหลโยธิน สายเหนือ (กรุงเทพฯ-นครสวรรค์-ตาก-ลำปาง-พะเยา-เชียงราย) ถนนหลักเริ่มจากกรุงเทพมหานคร ผ่านจังหวัดนครสวรรค์ กำแพงเพชร ตากเข้าเขตจังหวัดลำปางผ่าน อ.เถิน
อ.สบปราบ อ.เกาะคา เข้าสู่ตัวเมืองลำปาง 600 กิโลเมตร ขับรถขึ้นเหนือเส้นทางถนนซุปเปอร์ไฮเวย์ลำปาง-งาวอีกประมาณ 83 กิโลเมตรก็จะถึงตัวอำเภองาว  ถนนพหลโยธินเป็นถนน 4 ช่องทางการจราจร 
สามารถสัมผัสธรรมชาติสวยงามตลอดสองข้างทาง มีระยะทางในเขตอำเภองาว 62 กิโลเมตร
2. ถนนวังซ้าย หรือทางหลวงแผ่นดินหมายเลข 103 เส้นทางร้องกวาง-งาว ที่แยกบ้านเป๊าะบรรจบกับทางหลวงหมายแผ่นดินเลข 1 ถนนพหลโยธิน(กรุงเทพ-นครสวรรค์) ทางหลวงหมายเลข 117 (นครสวรรค์-พิษณุโลก)ต่อด้วยทางหลวงหมายเลข 11 (พิษณุโลก-เด่นชัย) จากนั้นผ่านทางทางหลวงหมายเลข 101 (กำแพงเพชร-น่าน) ที่จังหวัดแพร่ ใช้เส้นทางถนนวังซ้ายสายแพร่-สอง-งาว 
ทางหลวงแผ่นดินหมายเลข 103 บรรจบกับทางหลวงหมายเลข 1 (กรุงเทพฯ-นครสวรรค์-ตาก-เชียงราย) ที่ อ.งาว จ.ลำปาง ใช้เวลาเดินทางประมาณ 10 ชั่วโมง
การคมนาคม > ทางบก > รถโดยสารประจำทาง

สาย 90 กรุงเทพ-เชียงราย (ก) (กรุงเทพ-นครสวรรค์-ตาก-ลำปาง-พะเยา-เชียงราย) บริษัท สมบัติทัวร์ อินทราทัวร์ นครชัยแอร์ บางกอกบัสไลน์ทัวร์
สาย 922 กรุงเทพ-พะเยา (กรุงเทพ-นครสวรรค์-พิษณุโลก-แพร่-พะเยา) บริษัท บขส. สมบัติทัวร์
สาย 909 กรุงเทพ-เชียงราย (ข) (กรุงเทพ-นครสวรรค์-พิษณุโลก-แพร่-พะเยา-เชียงราย) บริษัท บขส. สมบัติทัวร์ บางกอกบัสไลน์ทัวร์
สาย 962 กรุงเทพ-เชียงของ (กรุงเทพ-นครสวรรค์-พิษณุโลก-แพร่-พะเยา-เชียงคำ-เชียงของ)  บริษัท บขส. สมบัติทัวร์ บางกอกบัสไลน์ทัวร์ บุษราคัมทัวร์
สาย 957 กรุงเทพ-แม่สาย (กรุงเทพ-นครสวรรค์-พิษณุโลก-แพร่-พะเยา-เชียงราย-แม่สาย) บริษัท บขส. สมบัติทัวร์  บางกอกบัสไลน์ทัวร์ นครชัยแอร์
สาย 660 ระยอง-เชียงราย-แม่สาย (ระยอง-พัทยา-ชลบุรี-ฉะเชิงเทรา-สระบุรี-พิษณุโลก-อุตรดิตถ์-แพร่-พะเยา-เชียงราย-แม่สาย) บริษัท นครชัยแอร์
สาย 660 ระยอง-เชียงราย (ระยอง-พัทยา-ชลบุรี-อยุธยา-นครสวรรค์-พิษณุโลก-อุตรดิตถ์-แพร่-พะเยา-เชียงราย-แม่สาย) บริษัท นครชัยแอร์
สาย 660 ระยอง-เชียงราย (รถด่วนพิเศษ VIP) (ระยอง-พัทยา-ชลบุรี-อยุธยา-นครสวรรค์-ตาก-ลำปาง-พะเยา-เชียงราย) บริษัท นครชัยแอร์
สาย 661 เชียงราย-นครพนม (นครพนม-สกลนคร-อุดรธานี-เลย-พิษณุโลก-อุตรดิตถ์-แพร่-พะเยา-เชียงราย) บริษัทผู้เดินรถ ได้แก่ สมบัติทัวร์
สาย 651 นครราชสีมา-แม่สาย (นครราชสีมา-โคกสำโรง-ตากฟ้า-วังทอง-พิษณุโลก-อุตรดิตถ์-แพร่-พะเยา-เชียงราย) บริษัทผู้เดินรถ ได้แก่ นครชัยทัวร์
สาย 633 ขอนแก่น-เชียงราย (ขอนแก่น-ชุมแพ-หล่มสัก-พิษณุโลก-อุตรดิตถ์-แพร่-งาว-พะเยา-เชียงราย) บริษัทผู้เดินรถ ได้แก่ อีสานทัวร์ สมบัติทัวร์
สาย เชียงราย-อุบลราชธานี (อุบลราชธานี-ศรีสะเกษ-สุรินทร์-บุรีรัมย์-พล-ชัยภูมิ-พิษณุโลก-แพร่-เชียงราย) บริษัท นครชัยแอร์
สาย เชียงราย-มุกดาหาร (มุกดาหาร-กาฬสินธุ์-ขอนแก่น-ชุมแพ-หล่มสัก-พิษณุโลก-อุตรดิตถ์-แพร่-พะเยา-เชียงราย-แม่สาย) บริษัท เพชรประเสริฐทัวร์
สาย 622 พิษณุโลก-เชียงราย-แม่สาย (พิษณุโลก-สุโขทัย-ศรีสัชนาลัย-อุตรดิตถ์-แพร่-พะเยา-เชียงราย-แม่สาย) บริษัทผู้เดินรถ ได้แก่ สุโขทัยวินทัวร์
สาย 622 พิษณุโลก-เชียงราย-แม่สาย (พิษณุโลก-อุตรดิตถ์-แพร่-พะเยา-เชียงราย-แม่สาย) บริษัทผู้เดินรถ ได้แก่ สุโขทัยวินทัวร์
สาย 624 พิษณุโลก-เชียงของ (พิษณุโลก-อุตรดิตถ์-แพร่-พะเยา-เชียงคำ-เทิง-เชียงของ) บริษัทผู้เดินรถ ได้แก่ สุโขทัยวินทัวร์
สาย 663 นครสวรรค์-เชียงราย (นครสวรรค์-พิษณุโลก-อุตรดิตถ์-แพร่-พะเยา-เชียงราย) บริษัทผู้เดินรถ ได้แก่ นครสวรรค์ยานยนต์ รถปรับอากาศโฉมใหม่
สาย 780 ภูเก็ต-เชียงราย (ภูเก็ต-สุราษฎร์ธานี-ชุมพร-หัวหิน-เพชรบุรี-นครสวรรค์-พิษณุโลก-แพร่-พะเยา-เชียงราย) บริษัทผู้เดินรถ ได้แก่ ไทยพัฒนกิจขนส่ง
สาย 877 หาดใหญ่-เชียงราย-แม่สาย (แม่สาย-เชียงราย-พะเยา-แพร่-อุตรดิตถ์-พิษณุโลก-ทุ่งสง-พัทลุง-หาดใหญ่-ด่านนอก) บริษัท ปิยะชัยพัฒนาทัวร์
สาย 148 เชียงใหม่-เชียงราย (เชียงใหม่-ลำพูน-ดอยติ-ลำปาง-งาว-พะเยา-พาน-เชียงราย) บริษัท ไทยพัฒนกิจขนส่ง จำกัด
สาย 149 เชียงใหม่-แม่สาย (เชียงใหม่-ลำพูน-ดอยติ-ลำปาง-งาว-พะเยา-พาน-เชียงราย-แม่จัน-แม่สาย) บริษัท ไทยพัฒนกิจขนส่ง จำกัด
สาย 166-1 เชียงใหม่-สามเหลี่ยมทองคำ (ข) (เชียงใหม่-ลำพูน-ลำปาง-งาว-พะเยา-เชียงราย-เชียงแสน-สามเหลี่ยมทองคำ) บริษัท ไทยพัฒนกิจขนส่ง จำกัด
สาย 144 เชียงราย-เด่นชัย (เชียงราย-พาน-พะเยา-แพร่-เด่นชัย) บริษัท แพร่ยานยนต์ขนส่ง (หนานคำทัวร์) จำกัด
สาย 673 แม่สาย-แม่สอด (แม่สาย-เชียงราย-พะเยา-งาว-ลำปาง-เถิน-ตาก-แม่สอด) บริษัทผู้เดินรถได้แก่ ไทยพัฒนกิจขนส่ง จำกัด
รถตู้ปรับอากาศลำปาง-งาว บริษัท สหกรณ์เดินรถนครลำปาง จำกัด
การคมนาคม > ทางรถไฟ

ทางรถไฟสายเหนือ ลงที่สถานีรถไฟนครลำปาง แล้วต่อรถประจำทางสู่อำเภองาวอีก 83 กิโลเมตร  ปัจจุบันกำลังดำเนินการก่อสร้างทางรถไฟทางคู่สายใหม่เริ่มต้นจากชุมทางสถานีเด่นชัยสิ้นสุดที่สะพานมิตรภาพไทย–ลาว 4 (เชียงของ–ห้วยทราย) ที่อำเภอเชียงของ จังหวัดเชียงราย ทางรถไฟผ่านพื้นที่อำเภองาวระยะทางยาวทั้งสิ้น 52 กิโลเมตร โดยมีการเจาะอุโมงค์ภูเขาระหว่างอำเภอสองและอำเภองาว คืออุโมงค์งาว จะกลายเป็นอุโมงค์ทางรถไฟที่ยาวที่สุดในประเทศหากโครงการสร้างแล้วเสร็จ คือทางรถไฟสายเด่นชัย-เชียงราย-เชียงของ มีสถานีในเขตอำเภองาว 1 สถานี 2 ป้ายหยุดรถ ได้แก่
สถานีงาว เป็นสถานีรถไฟระดับ 2 และสถานีประจำอำเภอ
ป้ายหยุดรถแม่ตีบ ตำบลแม่ตีบ
ป้ายหยุดรถปงเตา ตำบลปงเตา
การคมนาคม > ทางอากาศ

ท่าอากาศยานลำปาง ระยะทางจากอำเภองาว 83 กิโลเมตร
ท่าอากาศยานแม่ฟ้าหลวง  ระยะทางจากอำเภองาว 150 กิโลเมตร
รัฐวิสาหกิจและส่วนราชการ

การไฟฟ้าส่วนภูมิภาคอำเภองาว
บริษัท ไปรษณีย์ไทย จำกัด สาขางาว
ธนาคารออมสิน สาขางาว
ธนาคารเพื่อการเกษตรและสหกรณ์การเกษตร สาขางาว
สถานีเดินรถนครลำปาง จังหวัดลำปาง สาขางาว (บริษัท ขนส่ง จำกัด)
สถานีรถไฟงาว(อนาคต) การรถไฟแห่งประเทศไทย
สำนักงานที่ดินจังหวัดลำปาง สาขางาว
สำนักงานขนส่งจังหวัดลำปาง สาขางาว
สำนักงานเกษตรอำเภองาว
สำนักงานสาธารณสุขอำเภองาว
สำนักงานปศุสัตว์อำเภองาว
สะพานโยงข้ามลำน้ำงาวเป็นสะพานแขวนแห่งแรกของประเทศ สร้าง ปี พ.ศ. 2469
หล่มภูเขียว อช.ถ้ำผาไท
วิหารไทยใหญ่ วัดจองคำ            พระอารามหลวง
โอสถสภา

| --- | --- |

การซื้อขาย: SET:OSP
อุตสาหกรรม: beverage industry 
รูปแบบ: บริษัทมหาชนจำกัด
ก่อตั้ง: พ.ศ. 2434 (134 ปี)
ผู้ก่อตั้ง: แป๊ะ แซ่ลิ้ม
สำนักงานใหญ่: 348 ถนนรามคำแหง แขวงหัวหมาก เขตบางกะปิ กรุงเทพมหานคร 10240, ไทย
บุคลากรหลัก: สมประสงค์ บุญยะชัย (ประธานกรรมการ)  กรรณิกา ชลิตอาภรณ์ (ประธานคณะกรรมการบริหาร)
ผลิตภัณฑ์: สินค้าอุปโภคบริโภค
เว็บไซต์: http://www.osotspa.com
บริษัท โอสถสภา จำกัด (มหาชน) เป็นบริษัทผลิตเครื่องอุปโภคบริโภคในประเทศไทย ก่อตั้งเมื่อปี พ.ศ. 2434 ในนาม "ร้านขายยาเต๊กเฮงหยู" (จีนตัวย่อ: 德恒裕; จีนตัวเต็ม: 德恆裕) ซึ่งนายแป๊ะ โอสถานุเคราะห์ (สกุลเดิม: แซ่ลิ้ม) เป็นผู้ก่อตั้ง เริ่มจากกิจการขายของเบ็ดเตล็ด ต่อมาได้เริ่มผลิตยากฤษณากลั่น ซึ่งมีสรรพคุณในการรักษาโรคปวดท้อง ท้องร่วง
ต่อมาได้นำยากฤษณากลั่นจำนวน 2,000 ขวดไปแจกจ่ายทหารที่มารวมพลในงาน พระราชพิธีบรมราชาภิเษกสมโภช ของ พระบาทสมเด็จพระมงกุฎเกล้าเจ้าอยู่หัว เมื่อ พ.ศ. 2454  ไม่นานหลังจากนั้นได้โปรดเกล้าฯ ให้นายแป๊ะเป็นมหาดเล็ก จากนั้นในปี พ.ศ. 2475 ได้ย้ายร้านขายยาจากย่านสำเพ็ง มาที่ถนนเจริญกรุง และได้เปลี่ยนชื่อว่า "โอสถสถานเต๊กเฮงหยู" และยังได้ผลิตยาสามัญประจำบ้านอื่นๆ เช่น ยาหอมชนะลม, ยาสบาย, ผลไม้กวน,ยาธาตุ, ยาแก้ไอ, ยาอมวัน-วัน, ยาอมโบตัน, ยาทัมใจ เป็นต้น ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระมหากรุณาธิคุณโปรดเกล้าโปรดกระหม่อมพระราชทานครุฑตราตั้งแก่บริษัทฯ เมื่อวันที่ 13 ตุลาคม พ.ศ. 2502 ในปี 2561 บริษัทจดทะเบียนเข้าตลาดหลักทรัพย์แห่งประเทศไทย ในวันที่ 17 ตุลาคม ใช้ชื่อย่อว่า OSP
ปัจจุบันผลิตภัณฑ์หลักประกอบด้วย ผลิตภัณฑ์เครื่องดื่มบำรุงกำลัง เครื่องดื่มเกลือแร่ กาแฟพร้อมดื่ม และเครื่องดื่มที่มีการเติมส่วนผสมเพื่อให้ได้คุณสมบัติเฉพาะ ผลิตภัณฑ์ของใช้ส่วนบุคคล ประกอบด้วย ผลิตภัณฑ์สำหรับเด็ก ผลิตภัณฑ์ความงามสำหรับผู้หญิง ผลิตภัณฑ์สำหรับผู้ชาย นอกจากนี้บริษัท ยังได้บริการการบริหารจัดการด้านซัพพลายเชนให้กับกิจการร่วมค้าและบุคคลภายนอก รวมถึงการบริการรับจ้างผลิตสินค้า และ/หรือ บรรจุหีบห่อผลิตภัณฑ์ต่าง ๆ บริษัทได้จดทะเบียนเครื่องหมายการค้าหลักของบริษัทไว้จำนวน 27 เครื่องหมายกับกรมทรัพย์สินทางปัญญาในประเทศไทย อาทิ ตราสินค้าเอ็ม-150, ฉลาม, ชาร์คคูลไบต์, เป๊ปทีน, เบบี้มายด์ และทเวลฟ์พลัส เป็นต้น
จากข้อมูลปี 2561 ประเทศไทยถือเป็นตลาดหลักของบริษัท โดยมียอดขายร้อยละ 83.7 และยังมียอดขายในอีก 25 ประเทศ ทั้งในเอเชีย แอฟริกา ยุโรปตะวันออก อเมริกาเหนือและอเมริกาใต้ ตลาดหลักในต่างประเทศคือ พม่า ลาว กัมพูชา และอินโดนีเซีย
บริษัทย่อย บริษัทร่วม และการร่วมค้า

จากข้อมูลวันที่ 31 ธันวาคม 2561 บริษัทฯ และบริษัทย่อย มีเงินลงทุนในบริษัทย่อย บริษัทร่วม และการร่วมค้า ดังนี้
บริษัท สยามกลาสอยุธยา จำกัด ถือหุ้นร้อยละ 100.00 เริ่มเปิดดำเนินการในปี 2555 ผลิตและจำหน่ายขวดแก้ว
บริษัท สยามกลาส อินดัสทรี จำกัด ถือหุ้นร้อยละ 100.00 ผลิตและจำหน่ายขวดแก้ว
บริษัท สยามคัลเล็ต จำกัด ถือหุ้นร้อยละ 99.98 จำหน่ายเศษแก้ว
บริษัท โอสถสภา อินโนเวชั่น เซ็นเตอร์ จำกัด (เดิมชื่อ บริษัท วอลล์กรีน จำกัด) ถือหุ้นร้อยละ 100.00 ทำงานวิจัยและพัฒนา
บริษัท เอสเอสบี เอ็นเตอร์ไพรซ์ จำกัด ถือหุ้นร้อยละ 99.98 ผลิตวัตถุดิบและปรุงแต่ง
บริษัท โอสถสภา เบฟเวอเรจ จำกัด ถือหุ้นร้อยละ 100.00 จัดจำหน่ายเครื่องดื่ม
บริษัท กรีนสวิลล์ จำกัด ถือหุ้นร้อยละ 100.00 ผลิตและจำหน่ายผลิตภัณฑ์ของใช้ส่วนบุคคล
Osotspa Loi Hein Company Limited ถือหุ้นร้อยละ 51.00 ค้าปลีกและค้าส่งเครื่องดื่มในพม่า
PT. M-150 Indonesia ถือหุ้นร้อยละ 99.00 นำเข้าและจัดจำหน่ายเครื่องดื่มในอินโดนีเซีย
Osotspa USA, Inc. ถือหุ้นร้อยละ 100.00 ให้บริการการตลาด
บริษัท โอสถสภา ลอยเฮง (ประเทศไทย) จำกัด ถือหุ้นร้อยละ 50.99 นำเข้าและจัดจำหน่ายเครื่องดื่ม
บริษัท โอสถสภา เอ็นเตอร์ไพรซ์ จำกัด ถือหุ้นร้อยละ 100.00 ลงทุนในหุ้นบริษัทอื่น
บริษัท โอสถสภา แดรี่ จำกัด ถือหุ้นร้อยละ 100.00 ให้เช่าอสังหาริมทรัพย์
Flash Power do Brasil Ltda. (ถือหุ้นโดย LIZU Trading Handels GmbH) ถือหุ้นร้อยละ 100.00 รับค่าสิทธิตราสินค้า Flash Power
Oventure Pte. Ltd. (1) (ถือหุ้นโดยบริษัท โอสถสภา เอ็นเตอร์ไพรซ์ จำกัด) ถือหุ้นร้อยละ 100.00
Osotspa Enterprises Singapore Pte. Ltd. (ถือหุ้นโดยบริษัท โอสถสภา เอ็นเตอร์ไพรซ์ จำกัด) ถือหุ้นร้อยละ 100.00 ลงทุนในหุ้นบริษัทอื่น
Osotspa Myanmar Company Limited (2) (ถือหุ้นโดย Osotspa Enterprises Singapore Pte. Ltd.) ถือหุ้นร้อยละ 85.00 ผลิตและจำหน่ายเครื่องดื่มในพม่า
Basecamp Brews Ltd (ถือหุ้นโดย Oventure Pte. Ltd.) ถือหุ้นร้อยละ 14.00 จัดจำหน่ายเครื่องดื่มในสหราชอาณาจักร
บริษัท คาลพิส โอสถสภา จำกัด ถือหุ้นร้อยละ 40.00 ผลิตและจัดจำหน่ายผลิตภัณฑ์อาหารและเครื่องดื่ม
บริษัท เฮ้าส์ โอสถสภา ฟู้ดส์ จำกัด ถือหุ้นร้อยละ 40.00 จัดจำหน่ายผลิตภัณฑ์อาหารและเครื่องดื่ม
บริษัท โอสถสภา ไทโช ฟาร์มาซูติคอล จำกัด ถือหุ้นร้อยละ 40.00 จัดจำหน่ายยาและเครื่องดื่ม
บริษัท ยามามูระ อินเตอร์เนชั่นแนล (ประเทศไทย) จำกัด ถือหุ้นร้อยละ 26.00 จัดจำหน่ายบรรจุภัณฑ์ เครื่องจักรชิ้นส่วนและอุปกรณ์ต่าง ๆ
แหล่งข้อมูลอื่น

เว็บไซต์บริษัท
| ด ค กบริษัทจดทะเบียนในตลาดหลักทรัพย์แห่งประเทศไทย (SET)  หมวดเกษตรและอุตสาหกรรมอาหาร |
| --- | --- |
ธุรกิจการเกษตร:  อีเทอเนิล เอนเนอยี (EE)  จีเอฟพีที (GFPT)  ลีพัฒนาผลิตภัณฑ์ (LEE)  แมกซ์ เมทัล คอร์ปอเรชั่น (MAX)  นอร์ทอีส รับเบอร์ (NER)  พีพี ไพร์ม (PPPM)  ศรีตรังแอโกรอินดัสทรี (STA)  ไทยอีสเทิร์น กรุ๊ป โฮลดิ้งส์ (TEGH)  ไทยยูเนี่ยน ฟีดมิลล์ (TFM)  ไทยรับเบอร์ลาเท็คซ์กรุ๊ป (TRUBB)  สหอุตสาหกรรมน้ำมันปาล์ม (UPOIC)  ยูนิวานิชน้ำมันปาล์ม (UVAN)  วิจิตรภัณฑ์ปาล์มออยล์ (VPO) 
อาหารและเครื่องดื่ม:  เอเชี่ยน อะไลอันซ์ อินเตอร์เนชั่นแนล (AAI)  อกริเพียว โฮลดิ้งส์ (APURE)  เอเชี่ยนซี คอร์ปอเรชั่น (ASIAN)  บางกอกแร้นช์ (BR)  น้ำตาลบุรีรัมย์ (BRR)  เบทาโกร (BTG)  คาราบาวกรุ๊ป (CBG)  ซีเฟรชอินดัสตรี (CFRESH)  เจริญอุตสาหกรรม (CH)  ห้องเย็นโชติวัฒน์หาดใหญ่ (CHOTI)  เชียงใหม่โฟรเซ่นฟู้ดส์ (CM)  เจริญโภคภัณฑ์อาหาร (CPF)  ชุมพรอุตสาหกรรมน้ำมันปาล์ม (CPI)  ฟู้ดแอนด์ดริ๊งส์ (F&D)  โกลบอล คอนซูเมอร์ (GLOCONE)  หาดทิพย์ (HTC)  อิชิตัน กรุ๊ป (ICHI)  ไอ-เทล คอร์ปอเรชั่น (ITC)  เจดีฟู้ด (JDF)  น้ำตาลครบุรี (KBS)  น้ำตาลขอนแก่น (KSL)  เกษตรไทย อินเตอร์เนชั่นแนล ชูการ์ คอร์ปอเรชั่น (KTIS)  ล่ำสูง (LST)  เอ็มเค เรสโตรองต์ กรุ๊ป (M)  มาลีกรุ๊ป (MALEE)  เอ็นอาร์ อินสแตนท์ โปรดิวซ์ (NRF)  เอ็นเอสแอล ฟู้ดส์ (NSL)  โออิชิ กรุ๊ป (OISHI)  โอสถสภา (OSP)  เพรซิเดนท์ เบเกอรี่ (PB)  โรแยล พลัส (PLUS)  พรีเมียร์ มาร์เก็ตติ้ง (PM)  พรีเมียร์ควอลิตี้สตาร์ช (PQS)  พี อาร์ จี คอร์ปอเรชั่น (PRG)  อาร์ แอนด์ บี ฟู้ด ซัพพลาย (RBF)  เซ็ปเป้ (SAPPE)  ไทยเทพรส (SAUCE)  อาหารสยาม (SFP)  ศรีนานาพร มาร์เก็ตติ้ง (SNNP)  เอส แอนด์ พี ซินดิเคท (SNP)  ส. ขอนแก่นฟู้ดส์ (SORKON)  เสริมสุข (SSC)  สุรพลฟู้ดส์ (SSF)  ทรัพย์ศรีไทย (SST)  ซันสวีท (SUN)  ทรอปิคอลแคนนิ่ง (ประเทศไทย) (TC)  ไทยฟู้ดส์ กรุ๊ป (TFG)  ไทยเพรซิเดนท์ฟูดส์ (TFMAMA)  ทิปโก้ฟูดส์ (TIPCO)  เถ้าแก่น้อย ฟู๊ดแอนด์มาร์เก็ตติ้ง (TKN)  ไทยยูเนี่ยน กรุ๊ป (TU)  น้ำมันพืชไทย (TVO)  ไทยวา (TWPC)  วาว แฟคเตอร์  (W)  เซ็น คอร์ปอเรชั่น กรุ๊ป (ZEN)
เทศบาลนครรังสิต

บทความนี้เกี่ยวกับเทศบาลนครในจังหวัดปทุมธานี สำหรับความหมายอื่น ดูที่ รังสิต
| เทศบาลนครรังสิต |
| --- | --- |
เทศบาลนคร
ถนนพหลโยธินและทางยกระดับอุตราภิมุขในเขตเทศบาลนครรังสิต
   ตรา
สมญา: เมืองประชาธิปัตย์

ทน.รังสิตที่ตั้งสำนักงานเทศบาลนครรังสิตแสดงแผนที่จังหวัดปทุมธานีทน.รังสิตทน.รังสิต (ประเทศไทย)แสดงแผนที่ประเทศไทย
พิกัด: 13°59′12.8″N 100°36′34.8″E﻿ / ﻿13.986889°N 100.609667°E﻿ / 13.986889; 100.609667
ประเทศ:  ไทย
จังหวัด: ปทุมธานี
อำเภอ: ธัญบุรี
จัดตั้ง:    • 31 สิงหาคม 2498 (สุขาภิบาลประชาธิปัตย์)   • 2 ธันวาคม 2537 (ทต.ประชาธิปัตย์)   • 2 พฤษภาคม 2546 (ทม.รังสิต)   • 29 เมษายน 2554 (ทน.รังสิต) 
การปกครอง
 • นายกเทศมนตรี: ร้อยตํารวจเอก ดร.ตรีลุพธ์ ธูปกระจ่าง
พื้นที่
 • ทั้งหมด: 20.8 ตร.กม. (8.0 ตร.ไมล์)
ประชากร (2563)
 • ทั้งหมด: 84,268 คน
 • ความหนาแน่น: 4,051.35 คน/ตร.กม. (10,492.9 คน/ตร.ไมล์)
รหัส อปท.: 03130301
ที่อยู่ สำนักงาน: เลขที่ 151 ถนนรังสิต-ปทุมธานี ตำบลประชาธิปัตย์ อำเภอธัญบุรี จังหวัดปทุมธานี 12130
เว็บไซต์: rangsit.org
 ส่วนหนึ่งของสารานุกรมประเทศไทย
เทศบาลนครรังสิต เป็นเทศบาลนครในตำบลประชาธิปัตย์ อำเภอธัญบุรี จังหวัดปทุมธานี โดยเป็นเมืองปริมณฑลที่รองรับการขยายตัวของกรุงเทพมหานครในทางตอนเหนือ ปัจจุบัน เขตเทศบาลนครรังสิตกลายเป็นจุดศูนย์กลางในการเดินทางต่อไปยังจังหวัดต่าง ๆ ในภาคกลาง ภาคเหนือ ภาคตะวันออกเฉียงเหนือ และ ภาคตะวันออก
ประวัติ

31 สิงหายน พ.ศ. 2498 จัดตั้ง สุขาภิบาลประชาธิปัตย์ ในพื้นที่ตำบลประชาธิปัตย์ตั้งแต่ทางรถไฟสายเหนือรวยถึงคลองหนึ่ง ประกาศในราชกิจจานุเบกษา เล่มที่ 72 ตอนที่ 74 ลงวันที่ 17 กันยายน พ.ศ. 2498
5 มีนาคม พ.ศ. 2506 มีการขยายพื้นที่สุขาภิบาลประชาธิปัตย์ให้ครอบคลุมตำบลประชาธิปัตย์ทั้งตำบล ประกาศในราชกิจจานุเบกษา เล่มที่ 80 ตอนที่ 32 ลงวันที่ 2 เมษายน พ.ศ. 2506
2 ธันวาคม พ.ศ. 2537 สุขาภิบาลประชาธิปัตย์ได้ยกฐานะเป็น เทศบาลตำบลประชาธิปัตย์ ประกาศในราชกิจจานุเบกษา เล่มที่ 111 ตอนที่ 94 ลงวันที่ 2 พฤศจิกายน พ.ศ. 2537
2 พฤษภาคม พ.ศ. 2546 เทศบาลตำบลประชาธิปัตย์ได้จัดตั้งเป็นเทศบาลเมือง และเปลี่ยนชื่อใหม่เป็น เทศบาลเมืองรังสิต การจัดตั้งและเปลี่ยนชื่อเป็นไปตามพระราชกฤษฎีกา ประกาศในราชกิจจานุเบกษา เล่มที่ 120 ตอนที่ 36 ก ลงวันที่ 1 พฤษภาคม พ.ศ. 2546
29 เมษายน พ.ศ. 2554 กระทรวงมหาดไทยได้ยกฐานะเทศบาลเมืองรังสิตขึ้นเป็น เทศบาลนครรังสิต ประกาศในราชกิจจานุเบกษา เล่มที่ 128 ตอนพิเศษ 61 ง ลงวันที่ 1 มิถุนายน พ.ศ. 2554
ภูมิศาสตร์ > ที่ตั้งและอาณาเขต

เทศบาลนครรังสิตมีเขตการปกครองครอบคลุมพื้นที่ตำบลประชาธิปัตย์ทั้งตำบล มีเนื้อที่ 20.80 ตารางกิโลเมตร และมีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
ทิศเหนือ ติดต่อกับเขตเทศบาลเมืองคลองหลวงและเขตองค์การบริหารส่วนตำบลคลองสาม (อำเภอคลองหลวง)
ทิศตะวันออก ติดต่อกับเขตเทศบาลเมืองบึงยี่โถ (อำเภอธัญบุรี)
ทิศใต้ ติดต่อกับเขตเทศบาลเมืองลำสามแก้วและเขตเทศบาลเมืองคูคต (อำเภอลำลูกกา)
ทิศตะวันตก ติดต่อกับเขตเทศบาลตำบลหลักหกและเขตเทศบาลตำบลบางพูน (อำเภอเมืองปทุมธานี)
ภูมิศาสตร์ > ภูมิประเทศ

สภาพทั่วไปในเขตเทศบาลเป็นที่ราบลุ่ม มีคลองรังสิตประยูรศักดิ์ผ่านกลาง แบ่งเขตพื้นที่ออกเป็น 2 ส่วน ได้แก่ คลองรังสิตฝั่งเหนือ และ คลองรังสิตฝั่งใต้ พระบาทสมเด็จพระจุลจอมเกล้าเจ้าอยู่หัวมีพระราชดำริให้ขุดคลองนี้ตั้งแต่ปี พ.ศ. 2433 โดยแยกจากแม่น้ำเจ้าพระยาที่ตำบลบ้านใหม่ อำเภอเมืองปทุมธานี ไปจนถึงเขตอำเภอองครักษ์ จังหวัดนครนายก ความยาวโดยประมาณ 38.4 กิโลเมตร มีคลองซอย 14 คลอง อยู่ในเขตเทศบาลนครรังสิตจำนวน 3 คลองซอย ใช้สำหรับส่งน้ำเพื่อประโยชน์ทางกสิกรรมและคมนาคมขนส่ง
ภูมิศาสตร์ > ภูมิอากาศ

มีสภาพภูมิอากาศเหมือนกับจังหวัดทั่วไปในภาคกลาง แบ่งเป็น 3 ฤดู ได้แก่ ฤดูร้อน ตั้งแต่เดือน มีนาคม ถึงเดือนพฤษภาคม ฤดูฝนตั้งแต่เดือนมิถุนายน ถึงเดือนตุลาคม และฤดูหนาวตั้งแต่เดือนพฤศจิกายน ถึงเดือนกุมภาพันธ์ อุณหภูมิเฉลี่ยตลอดปีอยู่ระหว่าง 28–29 องศาเซลเซียส
พืช
ประชากร

เทศบาลนครรังสิตมีประชากรทั้งสิ้น จำนวน 84,268 คน แยกเป็นประชากรชายจำนวน 39,105 คน ประชากรหญิงจำนวน 45,163 คน ความหนาแน่นประชากรโดยเฉลี่ย 4,051.35 คน ต่อพื้นที่ 1 ตารางกิโลเมตร ประชากรส่วนใหญ่มีอาชีพที่ผสมผสานระหว่างการเกษตร การอุตสาหกรรม การบริการ และการพาณิชย์ ปัจจุบันการขยายตัวในภาคอุตสาหกรรม การพาณิชย์ และการบริการอยู่ในอัตราที่สูง ทำให้มีผู้สนใจภาคการเกษตรในอัตราที่น้อยลง
ในด้านศาสนานั้น เทศบาลนครรังสิตมีวัดจำนวน 3 แห่ง ได้แก่ วัดแสงสรรค์ วัดคลองหนึ่ง และวัดจันทรสุข
การศึกษา

ศูนย์พัฒนาเด็กเล็กสังกัดเทศบาลนครรังสิต 5 แห่ง คือ
ศูนย์พัฒนาเด็กเล็กเทศบาลนครรังสิต (เทพธัญญะอุปถัมภ์)
ศูนย์พัฒนาเด็กเล็กเทศบาลนครรังสิต (สิริเวชชะพันธ์)
ศูนย์พัฒนาเด็กเล็กเทศบาลนครรังสิต (รัตนโกสินทร์)
ศูนย์พัฒนาเด็กเล็กเทศบาลนครรังสิต (เอื้ออาทรรังสิต)
ศูนย์พัฒนาเด็กเล็กเทศบาลนครรังสิต (สินสมุทร)
โรงเรียนในสังกัดสำนักงานเขตพื้นที่การศึกษามัธยมศึกษาเขต 3 จำนน 2 แห่ง คือ
โรงเรียนสายปัญญารังสิต
โรงเรียนธัญบุรี
โรงเรียนในสังกัดสำนักงานเขตพื้นที่การศึกษาประถมศึกษาปทุมธานี เขต 2 จำนวน 3 แห่ง คือ
โรงเรียนชุมชนประชาธิปัตย์วิทยาคาร
โรงเรียนทองพูลอุทิศ
โรงเรียนวัดแสงสรรค์
โรงเรียนเอกชน 13 แห่ง คือ
โรงเรียนศิริศึกษา
โรงเรียนแก้วสว่างวิทยาม
โรงเรียนทิพพากรวิทยาการ
โรงเรียนอุดมศึกษา
โรงเรียนบริบูรณ์ศิลป์รังสิต
โรงเรียนอนุบาลรังสิต
โรงเรียนรัตนโกสินทร์รังสิต
โรงเรียนอนุบาลบรรจบรักษ์
โรงเรียนอนุบาลรังสฤษฎ์
โรงเรียนอนุบาลฟ้าสิรินทร์
โรงเรียนธัญวิทย์
โรงเรียนอนุบาลบ้านวังทอง
โรงเรียนบ้านวังทองวัฒนา
โรงเรียนสังกัดเทศบาลนครรังสิต 7 แห่ง คือ
โรงเรียนมัธยมนครรังสิต
โรงเรียนดวงกมล
โรงเรียนนครรังสิต รัตนโกสินทร์
โรงเรียนนครรังสิต สิริเวชชะภัณฑ์
โรงเรียนนครรังสิต สิเทพธัญญะอุปถัมภ์
โรงเรียนเพียรปัญญา
โรงเรียนนครรังสิต เปรมปรีดิ์
สาธารณสุข

เทศบาลนครรังสิตมีศูนย์บริการสาธารณสุขจำนวน 3 แห่งและยังอยู่ในการดำเนินก่อสร้างอีก 1 แห่ง
การขนส่ง

ถนนในเขตเทศบาลนครรังสิตมีจำนวน 41 สาย รวมเป็นระยะทาง 53,670 เมตร ประชาชนโดยส่วนใหญ่ใช้ถนนเป็นเส้นทางคมนาคม ถนนสายสำคัญในเขตเทศบาลนครรังสิต ได้แก่ ถนนพหลโยธิน ถนนรังสิต-นครนายก(ทล.305) ถนนรังสิต-ปทุมธานี(ทล.346)  ถนนเลียบคลองสาม (ถนนรังสิต-นครนายก 67) เส้นทางคมนาคมรองลงมาคือทางน้ำ ซึ่งเป็นเส้นทางคมนาคมที่สำคัญมากในอดีต ในปัจจุบันยังมีการคมนาคมขนส่งทางน้ำบ้างสำหรับติดต่อภายในเขตนครรังสิตและพื้นที่ใกล้เคียง เส้นทางน้ำที่สำคัญ ได้แก่ คลองรังสิตประยูรศักดิ์ คลองหนึ่ง คลองสอง และ คลองสาม ส่วนทางรถไฟสามารถขึ้นรถไฟจากสถานีรถไฟกรุงเทพแล้วลงที่สถานีรถไฟรังสิตได้  และต่อมาในวันที่ 2 สิงหาคม 2564 การรถไฟแห่งประเทศไทยมีการเปิดให้บริการรถไฟฟ้าชานเมืองสายสีแดง ช่วงบางซื่อ-รังสิต  ทำให้ประชาชนในเขตเทศบาลนครรังสิตและพื้นที่ใกล้เคียง สามารถเลือกใช้บริการระบบรถไฟฟ้าเพื่อเข้าสู่ใจกลางกรุงเทพมหานครได้โดยตรง ผ่านการใช้บริการที่สถานีรถไฟรังสิต โดยเลือกใช้บริการที่ชั้นที่ 3 ซึ่งเป็นชานชาลาของรถไฟฟ้าสายสีแดง
แหล่งข้อมูลอื่น

เว็บไซต์เทศบาลนครรังสิต
| ด ค กองค์กรปกครองส่วนท้องถิ่นระดับล่างในจังหวัดปทุมธานี |
| --- | --- | --- |
| เทศบาลนคร | รังสิต |  |
| เทศบาลเมือง |  คลองหลวง  คูคต  ท่าโขลง  บางกะดี  บางคูวัด  บึงยี่โถ  ปทุมธานี  ลาดสวาย  ลำสามแก้ว  สนั่นรักษ์  |  |
| เทศบาลตำบล |  คลองพระอุดม  คูขวาง  เชียงรากใหญ่  ธัญบุรี  บางขะแยง  บางเดื่อ  บางเตย  บางพูน  บางหลวง  บ้านกลาง  บ้านใหม่  ระแหง  ลำไทร  ลำลูกกา  สามโคก  หนองเสือ  หนองสามวัง  หลักหก  |  |
| องค์การบริหารส่วนตำบล |  กระแชง  คลองควาย  คลองเจ็ด  คลองสาม  คลองสี่  คลองหก  คลองห้า  คูบางหลวง  เชียงรากน้อย  ท้ายเกาะ  นพรัตน์  บ่อเงิน  บางกระบือ  บางพูด  บางโพธิ์เหนือ  บางหลวง  บ้านกระแชง  บ้านงิ้ว  บ้านฉาง  บ้านปทุม  บึงกาสาม  บึงคอไห  บึงคำพร้อย  บึงชำอ้อ  บึงทองหลาง  บึงบอน  บึงบา  พืชอุดม  ระแหง  ลาดหลุมแก้ว  ลำไทร  ลำลูกกา  ศาลาครุ  สวนพริกไทย  หน้าไม้  |  |
| ด ค กเทศบาลนครและองค์กรปกครองส่วนท้องถิ่นรูปแบบพิเศษในประเทศไทย |
| --- | --- |
เทศบาลนคร:  เกาะสมุย  ขอนแก่น  เจ้าพระยาสุรศักดิ์  เชียงราย  เชียงใหม่  ตรัง  นครปฐม  นครราชสีมา  นครศรีธรรมราช  นครสวรรค์  นนทบุรี  บางบัวทอง  บุรีรัมย์  ปากเกร็ด  พิษณุโลก  พระนครศรีอยุธยา  ภูเก็ต  แม่สอด  ยะลา  ระยอง  รังสิต  ลำปาง  สกลนคร  สงขลา  สมุทรปราการ  สมุทรสาคร  สุราษฎร์ธานี  หาดใหญ่  แหลมฉบัง  อุดรธานี  อุบลราชธานี  อ้อมน้อย 
อปท. รูปแบบพิเศษ:  กรุงเทพมหานคร  เมืองพัทยา 
ภาพถ่ายทางอากาศของคลองรังสิต
รถไฟฟ้าชานเมือง สายสีแดงเข้มที่สถานีรังสิต
ยุวยาตรา

| --- | --- |
The Boys' Brigade
ก่อตั้ง: 4 ตุลาคม ค.ศ. 1883
ผู้ก่อตั้ง: วิลเลี่ยม อเล็กซานเดอร์ สมิธ
ที่ตั้ง: ทั่วโลก
พื้นที่ให้บริการ : ทั่วโลก
สมาชิก  : 750,000 คนทั่วโลก
เว็บไซต์: www.boys-brigade.org.uk
ยุวยาตรา (อังกฤษ: The Boys' Brigade) เป็นองค์กรเยาวชนนานาชาติในศาสนาคริสต์ซึ่งก่อตั้งโดย วิลเลี่ยม อเล็กซานเดอร์ สมิธ ในวันที่ 4 ตุลาคม 1853 ซึ่งที่แรกที่เริ่มกิจกรรมยุวยาตราคือ Free Church Mission Hall ที่เมืองกลาสโกว์ ประเทศสกอตแลนด์